Ahto Kennik

Ahto Kennik (2. oktoober 1933 Tartu – 1. märts 2019) oli eesti ajaloolane.

Ta lõpetas 1951. aastal Tartu 1. Keskkooli ja 1956. aastal Tartu Riikliku Ülikooli ajaloo erialal. Ta õppis aastatel 1960–1963 Teaduste Akadeemia Ajaloo Instituudi aspirantuuris, kaitses 1972. aastal väitekirja "Keskerihariduse areng Nõukogude Eestis (1944–1961)" ja sai ajalookandidaadi kraadi.

Ta töötas pärast ülikooli lõpetamist aastatel 1956–1960 Eesti NSV Riiklikus Ajaloo Keskarhiivis Tartus. Aastatel 1963–1970 töötas ta Eesti NSV Ministrite Nõukogu juures asuvas Arhiivide Valitsuses ja aastatel 1970–1993 Eesti NSV Teaduste Akadeemia Ajaloo Instituudi rahvahariduse ajaloo sektoris. Alates 1993. aastast töötas ta Riigiarhiivis.

Tema põhilised uurimisvaldkonnad olid keskeri- ja kutsehariduse ajalugu Eestis ja arhiivindus.

Teoseid ja publikatsioone
Kesk-eriharidusest Eesti NSV-s sõjajärgseil aastail (1944–1960), Eesti NSV Teaduste Akadeemia Toimetised. Ühiskonnateadused, Kd. XVI, 1967, nr 3, lk 258-269
"Dokumendid nõukogude asutustes". Eesti Raamat. Tallinn 1968
"Keskeriõppeasutuste võrgu kujunemine ja areng Eesti NSV-s aastail 1944–1961". Tallinn 1972
"Kutsehariduse õppeasutustest Põlva rajoonis". Käsikiri Eesti Pedagoogika Arhiivmuuseumis. Tallinn 1978
Tööjõuressursside süsteemi õppeasutused oskustööliste ettevalmistajatena Eesti NSV-s sõjajärgseil aastail (1944–1950), Eesti NSV Teaduste Akadeemia Toimetised. Ühiskonnateadused, Kd. 28, 1979, nr 1, lk 13–26
Kutseharidussüsteemi õppeasutuste osast kvalifitseeritud tööliskaadri ettevalmistamisest Eestis 1951–1958, Eesti NSV Teaduste Akadeemia Toimetised. Ühiskonnateadused, Kd. XXX, 1981, nr 2, lk 157–168
Ahto Kennik, Endel Laul, Allan Liim, Jaak Naber, Väino Sirk. "Tallinna 1. Keskkool 1631-1981. NSV Liidu vanima keskkooli minevik ja tänapäev". Tallinn 1981
"Õpetajate ettevalmistamine Eesti NSV-s sõjajärgsel taastamise ja sotsialismi ülesehitamise ajajärgul (1944–1965)". 300 aastat pedagoogikaharidust Eestis. Tallinn 1984
Kutseharidusest Eesti Vabariigis 1920–1930. aastail, Eesti TA Toimetised. Humanitaar- ja sotsiaalteadused. Köide 41, 1992, nr. 3, lk  222–227
Maal paiknevad kodumajanduskoolid Eesti Vabariigis 1918–1940, Eesti TA Toimetised. Humanitaar- ja sotsiaalteadused. Köide 42, 1993, nr. 1, lk  64–78
Ahto Kennik, Ene Luka. "Soovitusi kooliajaloo uurijale". Eesti Kodu-uurimise Selts. Tallinn 2010

Liikmesus
Eesti NSV Teaduste Akadeemia kodu-uurimise komisjon
1990 Eesti Kodu-uurimise Seltsi taasasutajaliige

Isiklikku
Tema hobi oli male.Kaljo Laas. "Ahto Kennik – 80. Arhivaar ja hariduse uurija". // Aastaraamat 2013. Eesti Kodu-uurimise Selts, Eesti Muinsuskaitse Selts, Eesti Genealoogia Selts. Tallinn 2014. Lk 14

Viited

Kirjandus
"Uusi teaduste kandidaate. Ahto Kennik". Nõukogude Õpetaja nr 25, 17. juuni 1972. Lk 4
Kaljo Laas. "Ahto Kennik – 80. Arhivaar ja hariduse uurija". // Aastaraamat 2013. Eesti Kodu-uurimise Selts, Eesti Muinsuskaitse Selts, Eesti Genealoogia Selts. Tallinn 2014. Lk 14

Välislingid
"Ahto Kennik. Portreefoto 1980?". Eesti Pedagoogika Arhiivmuuseum, F0055919-3
Haud Tartu Uus-Peetri kalmistul

Kategooria:Eesti ajaloolased
Kategooria:Eesti koduloolased
Kategooria:Eesti arhivaarid
Kategooria:Hugo Treffneri Gümnaasiumi vilistlased
Kategooria:Tartu Ülikooli ajaloo-keeleteaduskonna vilistlased
Kategooria:Sündinud 1933
Kategooria:Surnud 2019
Kategooria:Uus-Peetri kalmistule maetud